اوباما: په اتلسو میاشتو کې په عراق کې به ټول نظامي عملیات پای ته ورسیږي
د تیرې جمعې په ورځ د امریکا جمهور رئیس د عراق جگړه یو تیر شوی تاریخ برخه وبللو او زیاته یې کړه چې په اتلسو میاشتو کې به ټول نظامي عملیا
د بغداد په جنوب ختیځ کې کې نن هم د سړک د غاړې په یوه بمي چاودنه کې د پولیسو د صاحب منصب په شمول دری تنه پولیس او دری تنه ملکي وگړي ټپیان شول. دا پیښه په داسي حال کې رامینځ ته کیږي چې د امریکا د جمهوري ریاست مقام ته د رسیدو نه یوازي شپږ اونی پس بارک اوباما ډیر په وضاحت دا ژمنه وکړه چې د تیرې شپږ کلنې جگړې وروستی پړاو به دی پای ته ورسوي. د اوباما د اعلان شوې ستراتیژی نه داسي ښکاري چې د امریکا ١٣٨ زره عسکر به د روان کال په پای کې په عراق کې د ملي انتخاباتو تر وخته هلته پاتي شي. جمهور رئیس اوباما اعلان وکړ چې په اتلسو میاشتو کې د جنگي عملیاتو د پای ته رسیدو نه وروسته به یوازي پنځوس زره غیر جنگي ځواکو نه د عراقیانو د مشورې، روزنې او د ترورزم پر خلاف د مرستې لپاره به یو نیم کال نور هم په عراق پاتي شي. د یو اضافي کال لپاره د پنځوسو زرو عسکرو د پاتي کیدو په اړه د د عراق د ولسي جرگې غړی داسي وایي ښاغلي اوباما عراقیانو ته وویل چې امریکا د عراق پر خاوره، عاید او جایدانونو باندې د ملکیت دعوی نکوي. او زیاته یې کړه د عراق د خپلواکی احترام کوي او عراق د اولس د قربانیو درناوی کوي. د ځواکونو راوتل ددې معنی لری چې عراقیان باید د خپل هیواد ټولو مسؤلیتونو ته ځانونه تیار کړې. بلخوا امریکایي عسکر چې اکثریت یې په عراق کې خدمت کړی دی او اوس افغانستان ته د تگ چمتووالی نیسي د اوباما په اعلان ډیر خوښ ښکاري. چارواکې وایي اوباما د پوځونو د را ایستلو نیټه له خپلو ټولو سلاکارانو سره د مشورې نه وروسته کړې ده. ریک بارټن د ستراتیژیکو نکړیوالو مسلو څیړونکی بیا داسي وایي د عراق صدر اعظم د جمهور رئیس اوباما د پلان هرکلی کړی او ویلي دي چې د عراق ځواکونه ازمویل شوي دي او د امریکایي ځواکونو نه د مسولیتونو اخیستو ته چمتو دي.